അമ്ബരപ്പിക്കുന്ന പരിഷ്ക്കാരങ്ങളുമായി പുതിയ Toyota Innova Crysta എംപിവി വിപണിയില്, അറിയാം കൂടുതല് എംപിവി ശ്രേണിയില് രാജാവായി വിലസുന്ന വാഹനമാണ് ജാപ്പനീസ് വാഹന നിര്മാതാക്കളായ ടൊയോട്ടയുടെ ഇന്നോവ ക്രിസ്റ്റ. പല കാര്യങ്ങളാലും ഏവരും സ്വന്തമാക്കാന് ഒരു തവണ എങ്കിലും ആഗ്രഹിച്ച മോഡല് കൂടിയാണിത്. ഇന്ത്യയിലേതു പോലെ തന്നെ പല ഏഷ്യന് വിപണികളിലും ഇന്നോവയുടെ സ്ഥാനം തലപ്പത്ത് തന്നെയാണ്. കരുത്തുറ്റ പ്രകടനം, കിടിലന് യാത്രസുഖം, ശക്തമായ സുരക്ഷ എന്നിവയെല്ലാമാണ് ക്രിസ്റ്റയുടെ മുഖമുദ്ര. ടൊയോട്ടയുടെ എക്കാലത്തേയും ജനപ്രിയ മോഡലുകളിലൊന്നായ ഇന്നോവ ക്രിസ്റ്റയുടെ നവീകരിച്ച പതിപ്പിനെ ഇപ്പോള് മലേഷ്യന് വിപണിയില് അവതരിപ്പിച്ചിരിക്കുകയാണ് കമ്ബനി. കൂടാതെ 2.0E, 2.0G, 2.0X എന്നിങ്ങനെ മൂന്ന് വേരിയന്റുകളിലാണ് പ്രീമിയം എംപിയെ ടൊയോട്ട വിപണിയില് എത്തിച്ചിരിക്കുന്നതും. എന്ട്രി ലെവല് 2.0E യുടെ വില RM115,553 20.60 ലക്ഷം രൂപ ആണ്. അതേസമയം മിഡ്സ്പെക്ക് 2.0G മോഡലിന് വില RM 125,232 22.33 ലക്ഷം രൂപ ആണ്. അതേസമയം ഇന്നോവ ക്രിസ്റ്റയുടെ ടോപ്പ്ഓഫ്ലൈന് 2.0X വേരിയന്റിന് RM 133,355 മുടക്കേണ്ടി വരും. 23.78 ലക്ഷം രൂപ എല്ലാ വിലകളും വില്പന നികുതി ഇളവോടെയും ഇന്ഷുറന്സ് ഇല്ലാതെയും ഓണ്റോഡ് ആണ്. സികെഡി വഴിയാണ് ഇന്നോവ എംപിവി മലേഷ്യയിലേക്ക് കൊണ്ടുവരുന്നത്. 2.0 ലിറ്റര് നാച്ചുറലി ആസ്പിറേറ്റഡ് ഫോര് സിലിണ്ടര് പെട്രോള് എഞ്ചിനാണ് ഈ മള്ട്ടി പര്പ്പസ് വാഹനത്തിന്റെ ഹൃദയം. ഇത് പരമാവധി 139 bhp കരുത്തില് 183 Nm torque ഉത്പാദിപ്പിക്കാന് പ്രാപ്തമാണ്. ആറ് സ്പീഡ് ടോര്ഖ് കണ്വെര്ട്ടര് ഓട്ടോമാറ്റിക് ഗിയര്ബോക്സുമായാണ് ജോടിയാക്കിയിരിക്കുന്നത്. സീക്വന്ഷ്യല് ഷിഫ്റ്ററും നോര്മല്, ഇക്കോ, പവര് എന്നിങ്ങനെ മൂന്ന് ഡ്രൈവ് മോഡുകളും പുതിയ ടൊയോട്ട ഇന്നോവ ക്രിസ്റ്റയില് വാഗ്ദാനം ചെയ്യുന്നുണ്ട് എന്ന കാര്യവും ശ്രദ്ധേയമാണ്. അഞ്ച് വര്ഷത്തെ അല്ലെങ്കില് അണ്ലിമിറ്റഡ് കിലോമീറ്റര് സ്റ്റാന്ഡേര്ഡ് വാറണ്ടിയോടെയാണ് എംപിവി നിരത്തിലെത്തുന്നതും. മീഡിയം സില്വര് മെറ്റാലിക്, സില്വര് മെറ്റാലിക്, ആറ്റിറ്റ്യൂഡ് ബ്ലാക്ക് മൈക്ക, ബ്രോണ്സ് മൈക്ക മെറ്റാലിക്, ഫാന്റം ബ്രൗണ് മെറ്റാലിക്, സൂപ്പര് വൈറ്റ് II, ക്രിംസണ് സ്പാര്ക്ക് റെഡ് മെറ്റാലിക് എന്നിങ്ങനെ ഏഴ് നിറങ്ങളില് എംപിവി യഥേഷ്ടം തെരഞ്ഞെടുക്കാം. എന്നാല് പുതിയ ക്രിസ്റ്റയുടെ 2.0X വേരിയന്റില് മാത്രമാണ് ക്രിംസണ് സ്പാര്ക്ക് റെഡ് മെറ്റാലിക് നിറം കമ്ബനി വാഗ്ദാനം ചെയ്യുന്നത്. ബേസ് വേരിയന്റ് പോലും മികച്ച ഫീച്ചറുകളാല് സമ്ബന്നമാണ് എന്നതാണ് മറ്റൊരു മേന്മ. 2021 ടൊയോട്ട ഇന്നോവയുടെ എന്ട്രി ലെവല് വേരിയന്റിന് ഇബിഡിയുള്ള എബിഎസ്, ഏഴ് എയര്ബാഗുകള്, 50:50 സ്പ്ലിറ്റ് ഫോള്ഡിംഗ് മൂന്നാം നിര സീറ്റുകള്, കൂള്ഡ് അപ്പര് ഗ്ലോവ്ബോക്സ്, കീലെസ് എഞ്ചിന് സ്റ്റാര്ട്ട് എന്നിവയെല്ലാം എംപിയില് ഒരുക്കിയിട്ടുണ്ട്. തീര്ന്നില്ല, ഇതിനു പുറമെ ബ്ലാക്ക് ഫാബ്രിക് അപ്ഹോള്സ്റ്ററി, യുറേതെയ്ന് ഗിയര് നോബ്, മാനുവല് എസി, 16 ഇഞ്ച് അലോയ് എന്നിവയും പരിഷ്ക്കരിച്ച ടൊയോട്ട ഇന്നോവ ക്രിസ്റ്റയില് ലഭിക്കുന്നുണ്ട്. വീലുകള്, ഓട്ടോമാറ്റിക് ഹാലൊജന് ഹെഡ്ലൈറ്റുകള്, കറുപ്പില് പൂര്ത്തിയാക്കിയ റിയര് വ്യൂ മിററുകളും ഡോര് ഹാന്ഡിലുകളും, വെഹിക്കിള് സ്റ്റെബിലിറ്റി കണ്ട്രോള്, 60:40 സ്പ്ലിറ്റ്ഫോള്ഡിംഗ് രണ്ടാം നിര ബെഞ്ച് തുടങ്ങിയവയും എംപിവിയുടെ പ്രത്യേകതകളാണ്. അകത്തേക്ക് നീങ്ങുമ്ബോള് ടൊയോട്ട ഇന്നോവ 2.0G പതിപ്പില് ആപ്പിള് കാര്പ്ലേ, ആന്ഡ്രോയിഡ് ഓട്ടോ സവിശേഷതയുള്ള 9 ഇഞ്ച് ഹെഡ് യൂണിറ്റ്, ഓട്ടോമാറ്റിക് എസി, ലെതര് പൊതിഞ്ഞ സ്റ്റിയറിംഗ് വീല്, ഗിയര് നോബ്, റിയര് ക്രോസ് ട്രാഫിക് അലേര്ട്ടോടുകൂടിയ ബ്ലൈന്ഡ് സ്പോട്ട് മോണിറ്റര് സിസ്റ്റം എന്നിവയും ജാപ്പനീസ് ബ്രാന്ഡ് നല്കുന്നുണ്ട്. പോരാത്തതിന് റിവേഴ്സ് പാര്ക്കിംഗ് ക്യാമറ, ഒപ്റ്റിട്രോണ് മീറ്റര് പാനലോടുകൂടിയ 4.2 ഇഞ്ച് എംഐഡി, ക്രോം ചെയ്ത ഡോര് ഹാന്ഡിലുകളും ഇന്നോവയുടെ മാറ്റുകൂട്ടാന് ഇടംപിടിച്ചിട്ടുണ്ട്. എംപിവിയുടെ ടോപ്പ് എന്ഡ് 2.0X മോഡലിന് വലിയ 17 ഇഞ്ച് അലോയ് വീലുകള്, എല്ഇഡി ഡേടൈം റണ്ണിംഗ് ലൈറ്റുകള്, ഓട്ടോമാറ്റിക് എല്ഇഡി പ്രൊജക്ടര് ഹെഡ്ലാമ്ബുകള് തുടങ്ങിയ സജ്ജീകരണങ്ങളും കമ്ബനി സമ്മാനിച്ചിട്ടുണ്ട്. ഇവയ്ക്ക് പുറമെ എട്ട് തരത്തില് ക്രമീകരിക്കാവുന്ന പവര്ഡ് ഡ്രൈവര് സീറ്റ്, രണ്ടാം നിര ക്യാപ്റ്റന് സീറ്റുകള്, ഫ്രണ്ട്, റിയര് ബമ്ബര് സ്പോയിലറുകള്, റീസ്റ്റൈല് എന്നിവ ലഭിക്കുന്നു. സൈഡ് സ്കര്ട്ടുകള്, ലെതര് സീറ്റ് അപ്ഹോള്സ്റ്ററി മുതലായവ. ഡാഷ് ക്യാമുകള്, സോളാര് ഫിലിം, ഡിവിആര് എന്നിവ പോലുള്ള ആക്സസറികളും ഒരു ഓപ്ഷനായി പരിഷ്ക്കരിച്ച ടൊയോട്ട ഇന്നോവ ക്രിസ്റ്റയില് ലഭ്യമാണ്. അധികം താമസിയാതെ തന്നെ ഇന്ത്യന് വിപണിയിലേക്കും ഈ പുതിയ മോഡല് വില്പ്പനയ്ക്ക് എത്തുമെന്നാണ് സൂചന. ഇന്ത്യയില് അടിക്കടി മോഡല് നിര പരിഷ്ക്കരിക്കാനും ടൊയോട്ട തയാറാവുന്നുണ്ട്. ഈ പരിഷ്ക്കാരങ്ങള് മള്ട്ടി പര്പ്പസ് വാഹന നിരയില് കൂടുതല് മിഴിവേകാന് ഇന്നോവ ക്രിസ്റ്റയെ പ്രാപ്തമാക്കുകയും ചെയ്യും. source: drivespark.com